En middelsstor, nokså bred, blank, svart trebukk med et bredt, gult tverrbånd på dekkvingene. Antennene er tynne, omtrent så lange som kroppen. Pronotum er avrundet sekskantet med en kraftig tann på sidene, mye bredere enn langt med noe blanke knøler, den fremre delen kan være mer eller mindre kledt med lyse skjell. Dekkvingene er jevnbrede. Beina er middels lange, lårene litt fortykkede.